Document ID: 32007R0782

ΚΑΝΟΝΙΣΜΌΣ (ΕΚ) αριθ. 782/2007 ΤΗΣ ΕΠΙΤΡΟΠΉΣ
της 3ης Ιουλίου 2007
σχετικά με την τροποποίηση του κανονισμού (ΕΚ) αριθ. 634/2006 για καθορισμό των προδιαγραφών εμπορίας για τα κεφαλωτά λάχανα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,
Εκτιμώντας τα ακόλουθα:
(1)
Οι διατάξεις σχετικά με τη σήμανση των προδιαγραφών εμπορίας για τα κεφαλωτά λάχανα που καθορίστηκαν με τον κανονισμό (ΕΚ) αριθ. 634/2006 της Επιτροπής (2) προβλέπουν την υποχρεωτική ένδειξη του αριθμού των τεμαχίων στις συσκευασίες.
(2)
Για τη διευκόλυνση των εμπορικών συναλλαγών και δεδομένου ότι τα κεφαλωτά λάχανα πωλούνται γενικά ανάλογα με το βάρος και όχι ανά τεμάχιο, κρίνεται σκόπιμο να καταργηθεί η υποχρέωση αυτή.
(3)
Ως εκ τούτου, πρέπει να τροποποιηθεί ο κανονισμός (ΕΚ) αριθ. 634/2006 αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο σημείο 6.1.Δ του παραρτήματος του κανονισμού (ΕΚ) αριθ. 634/2006, η δεύτερη περίπτωση διαγράφεται.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2007.

Labels: 3
17